Z novim letalom se je Eder kmalu izkazal. V ardenski ofenzivi je namreč deloval v jurišnih operacijah in na tleh uničil kar 40 ameriških letal P-47. Za zasluge in šestdeset zabeleženih zmag je bil 25. novembra 1944 odlikovan s hrastovimi listi k viteškemu križu (Nr 663). 22. januarja 1945 so ga med pristajanjem v bližini Parchima presenetili ameriški lovci P-51 Mustang in P-38 Lightning. Njegovo letalo je bilo močno poškodovano, a ga je Eder še uspel spraviti na tla. Pri pristanku si je Eder zlomil obe nogi, tako da je konec vojne dočakal v bolnišnici. Najprej se je zdravil v Wismarju, kasneje pa v Bad Weissee, kjer so ga zajele ameriške enote.